KARAMAZOV-II-WEB	Ath delà, en aguest escrit totes es paraules deth starets se recuelhen sense interrupcions, coma s'auesse expausat era sua vida en forma de raconde en dirigir-se as sòns amics, quan, sense dobte, per çò que se condèc dempús, en realitat que siguec tot un shinhau desparièr, pr'amor qu'aquera tarde toti intervengueren ena conversacion e, encara qu'es òstes interromperen pòc ath sòn anfitrion, totun parlèren d'eri madeishi e dilhèu enquia condèren e racondèren quauquarren des sues pròpies vides; ath delà, li calec produsir-se interrupcions ena narracion, pr'amor qu'eth starets s'estofaue a viatges, perdie era votz e autanplan s'ajacèc en lhet entà posar-se, sense adormir-se, e es òstes non abandonèren eth sòn lòc.